**Rodičovské združenie ROSA pri ZŠ Komenského 6 v Spišských Vlachoch**

Zápisnica zo zasadnutia Aktívu Rodičovského združenia ROSA

pri ZŠ Komenského 6 v Spišských Vlachoch, uskutočneného

dňa 13.01.2016

Prítomní: podľa prezenčnej listiny

1. Otvorenie a privítanie hostí.
2. Kontrola uznesenia z predchádzajúcej schôdze
3. Oboznámenie o aktuálnej situácií v školstve
4. Informácie vedenia školy týkajúce sa priebehu školských aktivít v nasledujúcich mesiacoch
5. Preberanie akcie Ples
6. Zhodnotenie akcie Mikulášska kapustnica
7. Diskusia
8. Uznesenie
9. Záver

1. Predsedníčka Aktívneho rodičovského združenia ROSA otvorila zasadnutie na ktorom privítala triednych dôverníkov a vedenie školy.

2. Všetky body z predchádzajúcej schôdze boli splnené.

3. S aktuálnou situáciou v školstve týkajúcou sa aj Základnej školy so sídlom Komenského 6, Spišské Vlachy, oboznámil riaditeľ školy Ing. Pavol Gubka vo svojom príhovore, pričom zdôraznil blížiaci sa štrajk učiteľov.

Informoval prítomných, že do tejto štrajkovej pohotovosti sa zapoja aj pedagógovia našej školy.

Zároveň informoval aj o blížiacom sa výberovom konaní na post riaditeľa školy.

4. Zástupkyňa školy podala združeniu ROSA správu o nadchádzajúcich akciách.

Upozornila na zmenu pri zápise žiakov do 1. ročníka, ktorý sa uskutoční v mesiaci marec 2016.

Informovala o pripravovaných lyžiarskych výcvikoch na ktorých sa zúčastnia žiaci 2. ročníkov v lokalite „Zahura“, v termíne od 18.01-22.01.2016. Žiaci 7. ročníkov majú túto akciu naplánovanú v lokalite Nálepkovo. Obe tieto akcie bude možne zrealizovať iba v prípade priaznivého počasia.

Zároveň upovedomila o pripravovanom karnevale pre žiakov školy.

Podala informáciu aj o škole v prírode pre žiakov 3. a 4. ročníka.

5. V tomto bode si združenie rodičov školy, prerozdeľovalo jednotlivé aktivity spojené s akciou PLES 2016, ktorý sa bude konať 23.01.2016 v KD v Spišských Vlachoch.

6. Združenie Aktívu Rodičovského združenia ROSA zhodnotilo akciu Mikulášska kapustnica, ktorá sa konala 04.12.2015 na chate „Sabinka“ v Spišských Vlachoch.

7. Diskusia- v tomto bode predsedníčka OZ ROSA vyzvala triednych dôverníkov k aktívnejšej a zodpovednejšej spolupráci.

8. Aktív rodičovského združenia Rosa sa uzniesol že:

- berie na vedomie štrajk učiteľov a stým súvisiace zmeny vo vzdelávacom procese žiakov;

- berie na vedomie blížiace sa výberové konanie riaditeľa školy;

- zabezpečí potrebné náležitosti týkajúce sa prípravy: akcie PLES

- berie na vedomie pripravované akcie : zápis do prvého ročníka, lyžiarske výcviky, karneval, školu v prírode a bude sa podľa potreby do týchto akcií zapájať.

9. Na záver predsedníčka združenia ROSA Soňa Janečková poďakovala prítomným ako aj vedeniu školy za ich účasť.

V Spišských Vlachoch : 14.01.2016

Zapísala : Zuzana Šmijovská \_\_\_\_\_\_\_\_\_\_\_\_\_\_\_\_\_\_\_\_\_\_\_

Schválila: Soňa Janečková- predsedníčka ROSA \_\_\_\_\_\_\_\_\_\_\_\_\_\_\_\_\_\_\_\_\_\_\_